**תקרית הגבול בין ישראל ללבנון של שנת 2010** התרחשה ב-3 באוגוסט 2010, בין צה"ל לצבא לבנון. כח צה"ל יצא לפעילות במובלעת על מנת לכרות עץ בצד הישראלי של הגבול בניסיון למנוע משטחים אלו להוות נקודות תורפה שבחזבאללה יוכלו לנצל. הפעילות הייתה ליד הקיבוץ משגב עם והכפר הלבנוני אל-עדיסה בתיאום עם הצבא הלבנוני.

במהלך הפעילות נורתה אש אל עבר כוח צה"ל כדי לנסות להבריח אותם סא"ל דב הררי, מג"ד במילואים נהרג ועוד קצין נפצע קשה. בתגובה צה"ל השיב בירי פגזים נהרגו ארבעה חיילים לבנונים וכתב אל אחבאר אסף אבו רחאל.

זו הייתה ההסלמה החמורה בגבול מאז מלחמת לבנון השנייה ב-2006.

צבא לבנון טען כי הוא פתח באש על חיילי צה"ל בגלל שהם הפרו את ריבונותה של לבנון בכך בפעלו בשטח לבנון למרות שכוחות צה"ל פעלו בצד הישראלי.

כוח יוניפי"ל אישר את טענותיה של ישראל והוסיף כי ישראל תיאמה איתם את העבודות בגבול מראש. שר ההסברה של לבנון הצהיר מאוחר יותר כי "הקו הכחול אינו הגבול הבינלאומי ויש אזורים מדרום לקו הכחול שהם שטח לבנון".

ארצות הברית גינתה את האש הלבנונית על חיילי צה"ל ובתגובה לתקרית הכריז בית הנבחרים של ארצות הברית על השעיית הסיוע לכוחות המזוינים הלבנוניים. לבנון הגיבה ואמרה כי היא תסרב לכל סיוע צבאי מארצות הברית המותנה בהסכמתה לא להשתמש בנשק נגד ישראל.

רקע
---

בשבועות שקדמו לתקרית התקיימו חילופי מהלומות בין הצד הלבנוני (בעיקר חזבאללה) והצד הישראלי לאור הדיווחים המצביעים על כך שבית הדין המיוחד ללבנון יפליל את חברי חזבאללה. לאחר ביקור מאולתר בלבנון של עבדאללה, מלך ערב הסעודית ובשאר אל-אסד ימים ספורים לפני התקרית, כלי תקשורת שונים בלבנון ומחוצה לה אמרו שהסבירות להסלמה בגבול פחתה. צבא לבנון טען כי המתיחות החלה כאשר סיור ישראלי ניסה לעקור כמה עצים בין הכפרים הלבנוניים אל-עדיסה וכפר כילא, בעוד שצה"ל טען כי צלפים לבנונים פתחו באש על עמדת תצפית בתוך ישראל בזמן שכוחות ישראליים מבצעים פעולות ביטחון שוטף.

לדברי דובר צה"ל, "צבא לבנון ירה לעבר עמדת צה"ל לאורך גבול לבנון בצפון ישראל. החיילים שהו בשטח ישראל, ביצעו תחזוקה שוטפת ותואמו מראש עם יוניפי"ל". רק אז, אמר הדובר, השיבה ישראל באש. צבא ההגנה לישראל פרסם צילומי אוויר שמעידים על כך שחיילי צה"ל עמדו בשטח ישראל בעת ירי ו"לא חצו את גבול לבנון". נציגי האו"ם אישרו את התמונות. אנליסטים ישראלים שיערו שייתכן שמפקד עריק שאוהד את חזבאללה הורה על התקיפה.

בדוח שפורסם על ידי בכירים ישראלים, הואשם צבא לבנון בניצול המצב שבו צה"ל ביצע עבודות תחזוקה ליד הגבול הלבנוני. לפי הדוח, ב-3 באוגוסט, בשעה 6:00, הודיע צבא ישראל לכוחות יוניפי"ל על כוונתו להתחיל בעבודות תחזוקה שלוש שעות לאחר מכן. נציגי יוניפי"ל ביקשו לדחות את העבודה עד השעה 11:00 וטענו כי נדרש זמן נוסף להתכוננות לנוכחות צה"ל. לאחר שצה"ל דחה את זמן התחלת העבודות, מפקדי יוניפי"ל הודיעו לצבא לבנון על התוכניות. בשלב זה, נטען כי ישראל חשדה כי צבא לבנון ניצל את ההתראה המוקדמת כדי להכין מארב וקרא לעיתונאים ולצלמים להגיע לאזור, במטרה לתעד את האירועים.

מקורות ישראליים ציינו כי ההתכנסות המוקדמת של עיתונאים ורכבי שידור באזור לפני העימות מעלה סימני שאלה לגבי התכנון והמטרות של צבא לבנון. הנוכחות הבולטת של כוחות התקשורת בזירה לפני התפתחות האירועים הובאה כהוכחה לטענות אלו.

עימות
-----

הלחימה החלה כאשר יחידת צלפים של צבא לבנון ירתה על עמדת תצפית של צה"ל בתוך שטח ישראל לאחר שקיבלה אישור ממפקדים לבנוניים. היריות נורו מטווח של כ-700 מטר מבניין בכפר אל-עדיסה שבלבנון. בתגובה צה"ל פתח במתקפה ארטילרית כבדה לעבר מוצבים של צבא לבנון, בטענה כי המוצבים מחזיקים ב"עמדה דומיננטית" ויכולים היו להוות איום על הכוחות שעדיין על הקרקע.

מספר דקות לאחר תחילת העימות, תקף חיל האוויר הישראלי מרכז פיקוד של הכוחות המזוינים הלבנוניים בעיירה טייבה שבדרום לבנון, והשמיד מספר נגמש"ים מסוג M113.

לאורך תקיפות אלו, התקבלו בצה"ל מספר פניות מדרגי הפיקוד הבכירים של צבא לבנון, בבקשה להפסקת אש כדי לאפשר ללבנונים לפנות את נפגעיהם. מאוחר יותר הסכים צה"ל להפסקת אש ועצר את התקפותיו. חצי שעה לאחר מכן, חוליית RPG של צבא לבנון ירתה לעבר טנק ישראלי, אך החטיאה. הטנק השיב באש אל עבר העמדה הלבנונית ממנה הגיעה התקיפה.

תגובות
------

ראש ממשלת ישראל בנימין נתניהו אמר כי הוא מטיל על ממשלת לבנון "אחריות ישירה על הפרובוקציה האלימה הזו נגד ישראל". עוד הוסיף כי "ישראל הגיבה באגרסיביות, ותעשה זאת בעתיד נגד כל ניסיון להפר את השקט בגבול הצפון, ולתקוף את תושבי הצפון ואת החיילים שמגנים עליהם". משרד החוץ הישראלי כינה את התקרית כ"הפרה חמורה של החלטה 1701 של מועצת הביטחון של האו"ם" ורק "אחת מני רבות של הפרות של החלטה 1701, כשהחמורה שבהן היא התחמשות מסיבית של חזבאללה, לרבות חימוש מחדש של יחידות חזבאללה בדרום לבנון." היא הכריזה, "ישראל רואה בממשלת לבנון אחראית לתקרית החמורה, ומזהירה מההשלכות אם אלה יימשכו". שר החוץ אביגדור ליברמן "הנחה את המשלחת הדיפלומטית הישראלית לאו"ם להגיש מחאה למזכ"ל האו"ם ולמועצת הביטחון".

נשיא לבנון מישאל סולימאן אמר כי הוא "יעמוד מול הפרת החלטה 1701 של ישראל, יהיה המחיר אשר יהיה". הוא גינה את ההתנגשות הכוללת "הפצצת מחסום של צבא לבנון והתקפות על רכוש לבנוני" וקרא לשתי המדינות לכבד את גבול הקו הכחול.

הערות שוליים
------------

1. ↑  חנן גרינברג, פעילות במובלעות הגבול: כדי למנוע עוד חטיפה, באתר ynet, 3 באוגוסט 2010
2. 1 2  התלקחות בצפון: חילופי אש באצבע הגליל, באתר ynet, 3 באוגוסט 2010
3. ↑  התלקחות בצפון: חילופי אש באצבע הגליל, באתר ynet, 3 באוגוסט 2010
4. 1 2  Koutsoukis, Jason (6 באוגוסט 2010). "Lebanese commander ordered sniper attack on Israelis". *Sydney Morning Herald*. ארכיון מ-6 באוגוסט 2010. נבדק ב-6 באוגוסט 2010. `{{cite news}}`:  (עזרה)
5. ↑  Sherwood, Harriet (3 באוגוסט 2010). "Israeli colonel, three Lebanese soldiers and journalist killed in border clashes". *The Guardian*. London. ארכיון מ-6 באוגוסט 2010. נבדק ב-10 באוגוסט 2010. `{{cite news}}`:  (עזרה)
6. ↑  Israeli soldiers in Israel during clash: U.N. Reuters. Retrieved August 4, 2010.
7. ↑  Ravid, Barak (4 באוגוסט 2010). "Lebanon: We fired first at IDF unit near Israel border". Haaretz. ארכיון מ-6 באוגוסט 2010. נבדק ב-4 באוגוסט 2010. `{{cite news}}`:  (עזרה)
8. 1 2 3  "UN: Israel did not cross border". נבדק ב-6 בפברואר 2015. `{{cite web}}`:  (עזרה)
9. ↑  UNIFIL says Israelis were in their territory, Beirut refutes claim, Daily Star August 5, 2010
10. ↑  PM issues warnings to Lebanon, Hamas, Jerusalem Post April 8, 2010
11. ↑  Lebanon says it will refuse military aid from U.S. that can't be used against Israel Haaretz August 12, 2010
12. ↑  "Talks 'diffuse' [sic] Lebanon tensions". Al Jazeera English. ארכיון מ-3 באוגוסט 2010. נבדק ב-3 באוגוסט 2010. `{{cite web}}`:  (עזרה)
13. ↑  "Lebanese army opens fire at IDF force on northern border". Israeli Ministry of Foreign Affairs. 3 באוגוסט 2010. נבדק ב-3 באוגוסט 2010. `{{cite web}}`:  (עזרה)
14. ↑  "IDF soldiers did not cross border". *The Jerusalem Post - JPost.com*. נבדק ב-6 בפברואר 2015. `{{cite web}}`:  (עזרה)
15. ↑  Hamilton, Douglas (9 בפברואר 2009). "Blood on the rocks by Israel-Lebanon tripwire". Reuters. ארכיון מ-5 באוגוסט 2010. נבדק ב-5 באוגוסט 2010. `{{cite news}}`:  (עזרה)
16. ↑  "Report: Lebanese used delay to prepare ambush". *The Jerusalem Post*. נבדק ב-6 בפברואר 2015. `{{cite web}}`:  (עזרה)
17. ↑  Peri, Smadar (20 ביוני 1995). "IDF: Journalists were tipped off – Israel News, Ynetnews". *Ynetnews*. Ynetnews.com. ארכיון מ-6 באוגוסט 2010. נבדק ב-5 באוגוסט 2010. `{{cite news}}`:  (עזרה)
18. ↑  Katz, Yaakov. "IDF commander killed on Lebanon border". *Jerusalem Post*. ארכיון מ-5 באוגוסט 2010. נבדק ב-3 באוגוסט 2010. `{{cite web}}`:  (עזרה)
19. ↑  Greenberg, Hanan (20 ביוני 1995). "Lethal clash: Senior IDF commander killed in border skirmish – Israel News, Ynetnews". *Ynetnews*. Ynetnews.com. ארכיון מ-4 באוגוסט 2010. נבדק ב-3 באוגוסט 2010. `{{cite news}}`:  (עזרה)
20. ↑  Kershner, Isabel; Bakri, Nada (4 באוגוסט 2010). "Lethal Clash at Israeli-Lebanon Border". *The New York Times*. p. A9. ארכיון מ-13 באוקטובר 2010. נבדק ב-7 באוגוסט 2010. `{{cite news}}`:  (עזרה)
21. ↑  "The Lebanese army August 3 attack on IDF soldiers located 120 meters inside Israeli territory may have been a local commander's decision, but was influenced by the army's belligerent attitude toward Israel". *terrorism-info*. אורכב מ-המקור ב-10 במרץ 2012. נבדק ב-2016-09-01. `{{cite web}}`:  (עזרה)
22. ↑  Kershner, Isabel (4 באוגוסט 2010). "U.N. Supports Israeli Account of Border Clash". *The New York Times*. נבדק ב-5 באוגוסט 2010. `{{cite news}}`:  (עזרה)
23. ↑  "Israel and Lebanon on alert after clash". *The Sydney Morning Herald*. 4 באוגוסט 2010. נבדק ב-6 בפברואר 2015. `{{cite web}}`:  (עזרה)
24. ↑  "Firing on IDF patrol from Lebanon". Israeli Ministry of Foreign Affairs. 3 באוגוסט 2010. נבדק ב-3 באוגוסט 2010. `{{cite web}}`:  (עזרה)
25. ↑  Nahmias, Roee (20 ביוני 1995). "Lebanese president: Stand up to Israel – Israel News, Ynetnews". *Ynetnews*. Ynetnews. ארכיון מ-4 באוגוסט 2010. נבדק ב-3 באוגוסט 2010. `{{cite news}}`:  (עזרה)
26. ↑  "Al-ManarTV:: Lebanon Ready to Face Israeli Aggression 'by All Means' 03/08/2010". Almanar.com.lb. 25 ביולי 2010. נבדק ב-3 באוגוסט 2010. `{{cite web}}`:  (עזרה)(הקישור אינו פעיל, November 2018)